बुद्ध र निस्टलाई बीआईबी कप बास्केटबल
बुद्ध एकेडेमी र निस्टले पाँचौं बीआईबी कप अन्तरस्कुल बास्केटबल प्रतियोगितामा उपाधि जितेका छन् । बुद्ध ब्वाइज र निस्ट गर्ल्समा च्याम्पियन भए ।
काठमाडौँ — बुद्ध एकेडेमी र निस्टले पाँचौं बीआईबी कप अन्तरस्कुल बास्केटबल प्रतियोगितामा उपाधि जितेका छन् । बुद्ध ब्वाइज र निस्ट गर्ल्समा च्याम्पियन भए ।आयोजक बौद्ध स्कुल (बीआईएस) को हलमा भएको फाइनलमा बुद्धले निमोनिकलाई ६८–४४ स्कोरले पराजित गर्दा कोसिश भुजेलले १६ स्कोरको योगदान दिए ।गर्ल्सको फाइनलमा पूर्णिमा बरालको १० स्कोर मदतमा निस्टले डाफोडिललाई २५–२१ ले हरायो । फाइनलका सर्वाधिक स्कोरकर्ताद्वय कोशिश र पूर्णिमा उत्कृष्ट खेलाडी घोषित भए ।ब्वाइजमा निमोनिकका प्रवेश तामाङ र गर्ल्समा आयोजक बौद्धकी सब्रिना पन्त सर्वाधिक स्कोरकर्ता भए । निसर्ग बाटिकाले फेयर प्ले पायो । विजेतालाई गोकर्णेश्वर नगरपालिका मेयर दीपककुमार रिसाल, बीआईएसका प्रिन्सिपल हरि लामालगायतले पुरस्कृत गरे । ब्वाइज/गर्ल्समा१२–१२ टिमले लिगकम नकआउट आधारमा प्रतिस्पर्धा गरेका थिए ।रोयल र गोल्डेनगेट सेमिफाइनलमारोयल र गोल्डेनगेट बिहीबार प्रथम राष्ट्रिय खुला बास्केटबल प्रतियोगिताको पुरुषतर्फ फाइनल पुगेका छन् ।रोयलले आयोजक नखिपोट युथ क्लब ‘ए’ लाई १०५–२७ स्कोरले हरायो । रोयलका निकेश मगरले २७ स्कोर गरे । रोयल सबै क्वाटरमा हाबी भयो ।गोल्डेनगेटले आईएसए नेपाललाई ६८–५५ ले हराउँदा अभिषेक सिंहले २३ स्कोरको योगदान गरे । पहिलो क्वाटरमा २३–१४ को अग्रताबाट गोल्डेनगेटले यात्रा अघि बढाएको थियो । 